Komuniké

Vláda Slovenskej republiky na svojom zasadnutí dňa ..................................... prerokovala a schválila Hodnotiacu správu o výsledkoch 1. etapy – Programu podpory zdravia znevýhodnenej rómskej komunity za roky 2007 -2008.

Materiál obsahuje Hodnotiacu správu o výsledkoch 1. etapy - Programu podpory zdravia znevýhodnenej rómskej komunity za roky 2007 – 2008. Realizácia 1. etapy programu preukázala užitočnosť sústavného pôsobenia komunitných pracovníkov zdravotnej výchovy a jeho priaznivý dopad na zvýšenie zdravotného uvedomenia, budovanie pocitu prichádzajúcej pomoci a rozširovania vedomostí o správnych hygienických a zdravotných návykoch u obyvateľov segregovaných a separovaných rómskych osídlení. Pozitívne výsledky získané v súvislosti s realizáciou programu je možné udržať len v súčinnosti s cieľovou skupinou – obyvateľmi segregovaných a separovaných rómskych osídlení, a to dodržiavaním zásad pri udržaní zdravého životného štýlu a aktívnej spolupráci pri zmene svojej zdravotnej a životnej situácie. Výraznejšia zmena v zdravotnom stave a životnom štýle cieľovej skupiny si vyžaduje dlhotrvajúce, sústavné a systematické zdravotno-výchovné pôsobenie.